stanford-oval/wikipedia huggingface dataset:
Luka (שיר)

"Luka" הוא שיר שנכתב ובוצע על ידי הזמרת סוזן וגה ויצא לאור כסינגל בשנת 1987.
השיר היה מועמד בטקס פרסי גראמי בשנת 1988 עבור הקלטת השנה, שיר השנה וביצוע הפופ האהוב ביותר לזמרת. וגה הקליטה גרסה בספרדית לשיר בסינגל שיצא.
תוכן השיר

השיר עוסק בנושא התעללות בילדים. עם יציאת השיר סיפרה וגה בטלוויזיה בשוודיה על העומד מאחורי השיר:
לפני מספר שנים ראיתי קבוצה של ילדים ששיחקה ממול לבניין בו גרתי. אחד מהילדים ששמו היה לוקה היה נראה שונה מיתר הילדים. אני זוכרת את שמו ואת פניו, אך לא ידעתי עליו יותר והוא נראה מנותק מן הילדים האחרים ששיחקו איתו. השתמשתי בדמות שלו בשיר שכתבתי. בשיר הילד הוא ילד שסבל מהתעללות, אך אינני חושבת שפרט זה היה נכון לגביו. אני חושבת שהוא פשוט היה שונה".
וידאו קליפ

הווידאו קליפ לשיר בוים על ידי מייקל פטרסון וקנדיס רקינג'. הקליפ צולם במשך שלושה ימים בעיר ניו יורק. הילד קרבון שיחק את הילד בקליפ.
הצלחה

השיר הגיע למקום השלישי במצעד הבילבורד הוט 100 והוא השיר שהגיע למקום הגבוה ביותר של וגה בארצות הברית. השיר הגיע למקום הראשון בפולין, למקום השני בשוודיה ושהה בין עשרת הגדולים באוסטריה, קנדה, ניו זילנד ודרום אפריקה.
בנוסף לכך, זכה השיר בפרס הווידאו קליפים של MTV בקטגוריית "הקליפ הנשי הטוב ביותר".
הערות שוליים

↑  luka, באתר סונגפאקטס
| --- | --- |
בקרת זהויות :  MusicBrainz release group: 70048726-8b5a-3af5-ab0a-1055674eb4cc  MusicBrainz work: 2f7aafd2-2529-3de2-b822-04da7b3695bf
קיילר לי

| --- | --- |

קיילר לי, 2018
 לידה:  10 באפריל 1982 (בת 42) שארלוט, קרוליינה הצפונית, ארצות הברית ארצות הברית
 מדינה:  ארצות הברית 
 תקופת הפעילות:  מ-1996
 בן או בת זוג:  ניית'ן וסט (20 ביולי 2002–?) 
 מספר צאצאים:  3 
 פרסים והוקרה:  פרסי הוליווד הצעירה (2002) 
 http://chyler-leigh.org/
 פרופיל ב-IMDb
 
קיילר לי ווסט (באנגלית: Chyler Leigh West; נולדה ב-10 באפריל 1982) היא שחקנית, זמרת ודוגמנית אמריקאית. התפרסמה בעיקר בשל תפקידה כד"ר לקסי גריי בסדרה "האנטומיה של גריי" וכסוכנת אלכס דנברס בסדרה "סופרגירל".
ביוגרפיה

לי נולדה בשארלוט שבצפון קרוליינה, לאיבון נורטון ולרוברט פוטס. היא גדלה בווירג'יניה ביץ' שבווירג'יניה. בגיל 12 עברה עם אמה ועם אחיה השחקן כריסטופר קיימן לי למיאמי, פלורידה. בגיל 14 התחילה לדגמן. היא עברה למשחק כשהופיעה בטלוויזיה המקומית בפרסומות ובתוכנית נוער שנקראה "Hall Pass".
לי לא סיימה את לימודיה בבית ספר תיכון אך למדה בבית ספר תיכון למיומנויות בקליפורניה.
קריירה

לי שיחקה כשהייתה בת 15, ב-1997 בסרט "Kickboxing Academy". היא התחילה להתארח בתוכניות טלוויזיה ולדגמן. ב-2001 שיחקה בפארודיה "קטע מהסרטים" יחד עם כריס אוונס. היא הופיעה בקליפ של הזמר מרלין מנסון בשיר "Tainted love". היא דורגה במקום ה-65 במגזין מקסים, ברשימת 100 הנשים הסקסיות של שנת 2002.
ב-2002 שיחקה בשתי סדרות טלוויזיה: "גירלס קלאב" ששם שיחקה את עורכת הדין שרה מיקל, וב"מופע שנות ה-70" שם שיחקה את הפאנקיסטית ג'ון טיוזדיי. היא שיחקה בסדרה של רשת ABC "האימון", אך יצאה בסוף עקב קיצוץ בתקציב. בשנת 2003 שיחקה 10 פרקים בסדרה המצליחה, "הפרקליטים".
בספטמבר 2005 לוהקה לצוות השחקנים של הסדרה "Reunion". הסדרה בוטלה לאחר עונה אחת.
לי הצטרפה ב-2007 לסדרה "האנטומיה של גריי", בו הופיעה לראשונה בסוף העונה השלישית, כאחותה למחצה של מרדית' גריי. היא לוהקה לסדרה כשחקנית מן המניין מהעונה הרביעית ובסוף העונה השמינית (ב-2012) היא עזבה את הסדרה, בכך שהרגו את דמותה, לקסי גריי, בהתרסקות מטוס.
בשנת 2012 שיחקה במותחן "נקודת שבירה" בכיכובו של סטיבן דורף, בתור חברתו מולי ריינס.
בשנת 2014 שיחקה בסדרה "Texi Brooklyn" בתור הדמות הראשית, קייטלין 'קאט' סאליבן, בלשית במשטרת ברוקלין שחוברת לנהג מונית מקומי. גם סדרה זו ירדה לאחר עונה אחת בלבד.
החל משנת 2015 מופיעה לי בסדרה "סופרגירל" כאלכס דנברס, אחותה המאמצת של קארה זור-אל, העובדת כסוכנת בDEO. דמותה של אלכס דנברס יצאה מהארון בעונה השנייה של הסדרה כלסבית, אחרי היכרות עם הבלשית מגי סוייר (Floriana Lima), שמאוחר יותר בעונה הפכה לבת זוגה של אלכס.
לאחר שנפרדה ממגי בעונה השלישית,אלכס הפכה בפרק האחרון של העונה הרביעית לבת זוגה של קלי אולסן (Azie Tesfai) ,אחותו של ג'יימי אולסן,(Mehcad Brooks)
החל משנת 2023 היא מככבת לצד אנדי מקדואל בסדרת הפנטזיה של ערוץ הולמרק "The Way Home" בתפקיד הראשי של קאט לנדרי דוואן.
חיים אישיים

ב-20 ביולי 2002 נישאה לי לשחקן והזמר נייתן ווסט. הזוג שיחקו יחד בשנת 2000 בסדרה "7th Heaven" כפרנקי וג'וני, חבריה של מרי קמדן (ג'סיקה בייל). נייתן יוצר מוזיקה בשם הבמה שלו East Of Eli, או EOE, וקיילר אף הקליטה איתו מספר שירים. לזוג שלושה ילדים. הם גרים בוונקובר שבקנדה, לשם עברו עקב צילומי הסדרה סופרגירל.
יחד עם בעלה נייתן, היא מנהלת את ארגון Creat Change, ארגון שמטרתו לעודד את חבריו לצאת וליצור שינויים, בעצמם ובעולם. המטרה העיקרית שלהם כארגון, לדבריה, היא לעזור לאחרים לגלות את הפוטנציאל האמיתי שלהם על ידי מתן אומץ לסנגור עצמי וכלים יצירתיים לביצוע שינויים חיוביים. הארגון גם תומך בקהילה הגאה ובבריאות הנפש.
בדצמבר 2019 יצאה בהודעה שהיא מתמודדת עם הפרעה דו-קוטבית. היא חברה לארגון Be Vocal, Speak Up כדי לעורר מודעות לבריאות הנפש ככלל.
ביוני 2020 יצאה בהודעה שהיא חברה בקהילה הגאה. בדבריה היא ציטטה את המילים של הדמות אלכס דנברס שאותה היא משחקת בסדרה סופרגירל ואמרה שהיא מזדהה עם הדברים שאמרה כשיצאה מהארון. דבריה קיבלו תמיכה נרחבת ממעריציה בכל העולם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Kickboxing Academy | סינדי |  |
| 2001 | קטע מהסרטים | ג'ייני בריגס |  |
| 2012 | נקודת שבירה (אנ') | מולי ריינס | גם מפיקה-שותפה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | Hall Pass | מנחה | תוכנית אקטואליה לבני נוער |
| 1999 | Safe Harbor | ג'ימי מרטין | 9 פרקים |
| 2000 | הרקיע השביעי | פרנקי | 3 פרקים |
| 2002 | That '80s Show | ג'ון טיוזדיי | תפקיד ראשי; 13 פרקים |
| 2002 | Girls Club | שרה מיקל | תפקיד ראשי; 9 פרקים |
| 2003 | הפרקליטים | קלייר וייט | 10 פרקים |
| 2004 | החוף הצפוני (אנ') | קייט ספנגלר | פרק: "My Boyfriend's Back" |
| 2005–2006 | Reunion | קרלה | תפקיד ראשי; 13 פרקים |
| 2007–2012, 2021 | האנטומיה של גריי | ד"ר לקסי גריי (אנ') | תפקיד אורח (עונה 3) תפקיד ראשי (עונות 4–8)  הופעת אורח (עונה 17); 114 פרקים |
| 2010 | The 19th Wife | קוויני אלטון | סרט טלוויזיה של Lifetime |
| 2012 | מרפאה פרטית | ד"ר לקסי גריי (אנ') | פרק: "You Break My Heart" |
| 2013 | Window Wonderland | סלואן וון דוראן | סרט טלוויזיה של הולמרק |
| 2014 | Taxi Brooklyn | קייטלין "קאט" סאליבן | תפקיד ראשי; 12 פרקים |
| 2015–2021 | סופרגירל | אלכס דנוורס / סנטינל (אנ') | תפקיד ראשי (6 עונות); 126 פרקים גם ביימה את הפרק: "Prom Again!"‏(2021) |
| 2017 | החץ | אלכס דנוורס / סנטינל (אנ') | פרק: "משבר בארץ-X" |
| 2017, 2020 | אגדות המחר | אלכס דנוורס / סנטינל (אנ') | 2 פרקים |
| 2017, 2021 | הפלאש | אלכס דנוורס / סנטינל (אנ') | 4 פרקים |
| 2023–הווה | הדרך הביתה (אנ') | קתרין "קאט" לנדרי דוואן | תפקיד ראשי (2 עונות); 20 פרקים גם מפיקה בפועל |
הערות שוליים

↑  Supergirl Star Chyler Leigh Explains Why She Felt Relief With Bipolar Diagnosis, comicbook.com
↑  Supergirl and Grey’s Anatomy star Chyler Leigh comes out in moving essay about her journey with her sexuality, PinkNews - Gay news, reviews and comment from the world's most read lesbian, gay, bisexual, and trans news service, ‏2020-06-09 (באנגלית)
| --- | --- |
בקרת זהויות :  BnF: cb14468380w (data)  GND: 1143160738  ISNI: 0000 0003 6470 2987  LCCN: no2011102997  MusicBrainz: 2e75d48b-a57c-45c8-b683-60f465bf90b1  VIAF: 227070237   WorldCat (עם VIAF): 227070237
נשק גרעיני טקטי

מדענים אמריקאים בוחנים דגם של פגז גרעיני
נשק גרעיני טקטי הוא אמצעי לחימה במסגרת אסטרטגיה גרעינית של "תגובה גמישה". מטרת הנשק לאפשר למקבלי ההחלטות להגיב כנגד תוקפן ללא השמדתו המוחלטת. נשק גרעיני טקטי מאפשר תקיפה גרעינית שמטרותיה ונזקיה מוגבלים, בניגוד לתקיפה גרעינית אסטרטגית, שמטרתה השמדה מוחלטת של האויב.
נשק גרעיני טקטי עשוי להיבנות במיוחד עבור מטרות מוגבלות ומסוימות. ניתן גם להשתמש בנשק הנחשב מזיק יותר, דוגמת פצצות תרמו-גרעינית, אך השימוש בהן יהיה למטרות מוגבלות.
מטרות השימוש בנשק גרעיני טקטי

נשק גרעיני טקטי נועד לאפשר תגובה גמישה ומוגבלת כנגד תוקפן ללא פתיחה במלחמה גרעינית מלאה. הנשק הגרעיני הטקטי שימש כמרכיב מרכזי באסטרטגיה שפיתח שר ההגנה האמריקאי רוברט מקנמארה בשנות ה-60. אסטרטגיית התגובה הגמישה אפשרה תגובה גרעינית מוגבלת, לעומת האסטרטגיה הקודמת לה - "גמול מסיבי". לתפישת קובעי המדיניות בארצות הברית ובברית נאט"ו, איפשר הנשק הטקטי את חוסר האיזון בתחום הנשק הקונבנציונלי מול ברית ורשה.
סוגי נשק גרעיני טקטי

פצצת נייטרון: משמשת לתקיפת ריכוזי שריון גדולים. הפצצה נוסתה בהצלחה על ידי מספר מדינות, ביניהן ארצות הברית, ברית המועצות וצרפת.
פגז גרעיני: משמש לתקיפת ריכוזי צבא במרחק של עשרות קילומטרים מהתותח היורה. לרוב, עוצמת ראש הנפץ נמדדת בין 0.1 למספר בודד של קילוטון TNT.
מוקש גרעיני: משמש להשמדת אזורי מפתח בשדה הקרב לאחר שאלו נכבשו על ידי כוחות אויב.
פצצה גרעינית טקטית: הקריטריון המקובל להגדרת פצצה גרעינית כטקטית מתייחס לעוצמת ראש הקרב. לרוב, הכוונה לפצצה עד 10 קילוטון.
ביקורת

מדעני מדינה ומומחי אסטרטגיה תקפו את הרעיון להשתמש בתגובה גרעינית מוגבלת. הם ציינו כי אפשר להעריך בבטחה ששימוש כזה יוביל להידרדרות למלחמה גרעינית כוללת. לפי מחקרים, שימוש בנשק גרעיני טקטי במקרה של מתקפה על ברית נאט"ו יפגע קשות במדינות המתגוננות. ההערכה במחקרים הייתה כי צפויים בין 2 מיליון ל-20 מיליון נפגעים ישירים ופגיעה קשה בשטחי המדינות. צוין כי הכנסת הנשק הטקטי ערערה את מאזן האימה בין המעצמות ופגעה כך ביציבות שנבעה ממנו.
לקריאה נוספת

יהושפט הרכבי, "מלחמה ואסטרטגיה", הוצאת מערכות, ת"א. 2005.
ג'רלד שטיינברג, "אסטרטגיה של נשק קונוונציונלי", האוניברסיטה הפתוחה, 1997.
תום שגב

| --- | --- |

 לידה:  1 במרץ 1945 (בן 79) ירושלים, פלשתינה (א"י) 
 ענף מדעי:  היסטוריה
 מקום מגורים:  ישראל
 מקום לימודים:  אוניברסיטת בוסטון  האוניברסיטה העברית בירושלים  התיכון ליד האוניברסיטה 
 מוסדות:  על המשמר  מעריב  קול ישראל  הארץ 
 פרסים והוקרה:  פרס ברונו קרייסקי (2023) 
 תרומות עיקריות
 חוקר תולדות מדינת ישראל
 
תּוֹם שֶׂגֶב (נולד ב-1 במרץ 1945) הוא עיתונאי והיסטוריון ישראלי. נחשב לאחד מ"ההיסטוריונים החדשים". היה בעל טור שבועי בעיתון "הארץ".
ביוגרפיה

נולד להיינץ ולריקרדה שוורין בירושלים בשנת 1945, במשפחה בת שני ילדים.
הוריו, ילידי גרמניה ובוגרי בית הספר "באוהאוס" בדסאו, נרדפו עם עליית הנאצים לשלטון בשל היותם קומוניסטים, ועלו לארץ ישראל ב-1935. אביו, היינץ שוורין, היה אדריכל, אך בישראל התפרנס כיצרן צעצועים. אמו, ריקרדה שוורין, הייתה צלמת ידועה בירושלים. היא לא התגיירה ולמדה עברית בסיסית בלבד.
תום שגב גדל ברחוב הנביאים. שפתו הראשונה הייתה גרמנית, ואילו עברית למד רק מגיל שלוש. אביו נהרג ב-1948, במהלך מלחמת העצמאות, ואמם היא שגידלה אותו ואת אחותו הגדולה, יוטה, לימים פוליטיקאית גרמנית. את לימודי התיכון עשה בתיכון ליד האוניברסיטה.
לשגב תואר ראשון בהיסטוריה ומדע המדינה מהאוניברסיטה העברית בירושלים, ותואר דוקטור בהיסטוריה מאוניברסיטת בוסטון. הוא שימש מרצה אורח באוניברסיטת רטגרס, באוניברסיטת קליפורניה בברקלי ובאוניברסיטת נורת'איסטרן (בה העביר קורס על תולדות השואה).
קודם לתחילת עבודתו בעיתון "הארץ" ב-1979, כתב שגב בעיתון "על המשמר", ערך והגיש את "היום הזה" ב"קול ישראל" והיה כתב "מעריב" בבון. כמו כן שימש ראש לשכת ראש העיר טדי קולק בירושלים. בין השנים 1983–1987 ערך יחד עם נחום ברנע את השבועון "כותרת ראשית".
ספריו, העוסקים בהיסטוריה של מדינת ישראל והשואה (יצאו לאור בהוצאת כתר ובהוצאת דומינו) הפכו ברובם לרבי-מכר ופורסמו בארבע-עשרה שפות.
שגב נחשב בעיני רבים כאיש קבוצת ההיסטוריונים החדשים וכפוסט ציוני. עם זאת, על פי תפיסתו, הפוסט ציונות איננה אידאולוגיה אלא מצב שבו האידאולוגיה הציונית הגשימה את עצמה, ובמדינת ישראל "אנשים מואסים באידאולוגיה ובקולקטיב ורוצים לחיות את חייהם שלהם כאינדיבידואלים". מנגד, שגב ביטא פעמים רבות את הסכמתו - לעיתים הנלהבת - לשיוך לקבוצת ההיסטוריונים החדשים. הטור השבועי של שגב במוסף השבועי של הארץ כתוב במסורת ה"היסטוריה החדשה", והוא אכן עוסק באופן שיטתי וכמעט בלעדי באלמנטים בעייתיים בהיסטוריה הציונית.
אלא שבספרו "הציונים החדשים" (2001) הוא טוען כי קבוצת "ההיסטוריונים החדשים" מתוארת כך בטעות:
שגב הנחה את התוכנית "היו ימים" בערוץ הכנסת. הוא אב לבן מאומץ מאתיופיה.
ביקורת

לצד שבחים רבים בישראל ובעולם, ספג שגב התקפות רבות מצד גורמים שונים בזירה האקדמית. ההתקפה העזה ביותר על שגב הייתה במאמרם של הפרופסורים יהודה באואר וטוביה פרילינג "לא תום ולא שגב", שנכתב כתגובה לספרו "המיליון השביעי: הישראלים והשואה". טענות דומות הועלו על ידי פרופ' יהושע פורת לגבי הספר "ימי הכלניות" כמו גם ההיסטוריון שלמה אהרונסון. הניו יורק טיימס, לעומת זאת, כלל את הספר בין עשרת ספרי השנה של 2002.
ספריו בעברית ובאנגלית

1949 - הישראלים הראשונים, הוצאת דומינו-כתר, תל אביב, 1984
Soldiers of Evil: The Commandants of the Nazi Concentration Camps, 1988 (ISBN 0-07-056058-7)
חיילי הרשע – מפקדי מחנות הריכוז, הוצאת דומינו, ירושלים, 1989; 2001
המיליון השביעי: הישראלים והשואה, הוצאת כתר, תל אביב, 1991
ימי הכלניות – ארץ ישראל בתקופת המנדט, הוצאת כתר, תל אביב, 1999
One Palestine, Complete: Jews and Arabs Under the British Mandate, 2000 (ISBN 0-316-64859-0)
הציונים החדשים (בסדרה: הישראלים, בעריכת גדעון סאמט), הוצאת כתר, תל אביב, 2001
Elvis in Jerusalem: Post-Zionism and the Americanization of Israel, 2003 (ISBN 0-8050-7288-8)
1967 – והארץ שינתה את פניה, הוצאת כתר, תל אביב, 2005
1967: Israel, the War and the Year That Transformed the Middle East, Metropolitan Books, 2006
ויזנטל – הביוגרפיה; הוצאת כתר, תל אביב, 2010
מדינה בכל מחיר - סיפור חייו של דוד בן-גוריון, הוצאת כתר, 2018.
ביאורים

↑  לימים יכתוב תום שגב: "הנה פרדוקס ישראלי, מפתח להבנת הספקנות המייחדת את יחסם של ישראלים כה רבים אל המדינה: קשה להם להשתחרר מהתחושה שבבואם לחיות בישראל - החמיצו משהו. בין היקים הייתה התחושה הזאת מרכיב עיקרי בין מרכיבי זהותם" (תום שגב, אני וכל היהודים, באתר הארץ, 15 ביוני 2005).
↑  תום שגב, הציונים החדשים, הקדמה, עמ' 7: אברהם ב. יהושע היה המורה שלו לספרות.
הערות שוליים

↑  חלק ראשון מריאיון עם תום שגב.
↑  נרי ליבנה, עלייתה ונפילתה של הפוסט ציונות, באתר הארץ, 19 בספטמבר 2001.
↑  תום שגב, הציונים החדשים, עמ' 9–10.
↑  "היו ימים" עם ראובן מרחב, ערוץ הכנסת, 26 בפברואר 2009.
↑  יהודה באואר וטוביה פרילינג, 'לא תום ולא שגב: שליחות יואל ברנד ו"המיליון השביעי"', עתון 77 160–161 (מאי–יוני 1993, תשנ"ג), 24–28.
↑  יהושע פורת, המנדט המפוקפק של תום שגב, תכלת 9, אביב 2000.
↑  שלמה אהרונסון, היסטוריה מדומה לעומת היסטוריה ראויה לשמה, עיונים בתקומת ישראל 10, 2000, עמ' 672–687, בעמ' 678–687
↑  ביקורת: טוביה פרילינג, המיליון השביעי כמצעד האיוולת והרשעות של התנועה הציונית, עיונים בתקומת ישראל 2, 1992, עמ' 367-317
↑  ביקורת: יהושע פורת, ‏המנדט המפוקפק של תום שגב, תכלת 9, 2000, עמ' 166-158 ; בני מוריס, ‏הזמן האדום, ישראל אביב תשס"ב, עמ' 148-143
↑  ביקורת: גדי טאוב, האם העבר היהודי הוא העתיד האמריקני?, אופקים חדשים 20, 2005
↑  ביקורת: יצחק לאור, עוד איש גדול מבוצ'אץ', באתר הארץ, 1 באוקטובר 2010
| --- | --- |
בקרת זהויות :  NLI: 987007267708305171  PLWABN: 9810628146505606  BIBSYS: 90731552  BnF: cb12354119n (data)  CANTIC: a1161822x  CiNii: DA02683094  GND: 103444203  ISNI: 0000 0001 1082 321X  LCCN: n85074427  NDL: 00973612  NKC: jx20081205009  NSK: 000572695  NTA: 072399414  RERO: 02-A003818426  SUDOC: 032528140  VIAF: 109893415   WorldCat (עם VIAF): 109893415 
תום שגב ביריד הספרים בלייפציג, 2005
עירוני נס ציונה

ערך זה עוסק בקבוצת כדורסל. אם התכוונתם לקבוצת כדורגל, ראו .
עירוני נס ציונה היא קבוצת כדורסל ישראלית מהעיר נס ציונה, המתמודדת בליגת העל וביורופקאפ. הקבוצה מתאמנת ומארחת בהיכל הספורט לב המושבה.
האולם הביתי

הקבוצה משחקת בהיכל הספורט לב המושבה, המשמש את הקבוצה בנוסף לבית הספר המקיף ע"ש אליעזר בן יהודה בשכונת "לב המושבה" בעיר. האולם נבנה בעלות של כ-12 מיליון ש"ח ונפתח ב-2009. הוא מכיל 1,200 מקומות ישיבה, כולל טריבונות מתקפלות. כמו כן הותקנו בו סלים חדשים ניידים במקום הסלים התלויים שבו שאינם מאושרים למשחקי ליגת העל ונבנו בו חדרי הלבשה חדשים. על פי תוכניות העתידיות של העיר, לבנות היכל כדורסל גדול יותר הראוי לליגת העל.
תארים

יורופקאפ
זכייה (1): 2020/2021
שחקני עבר בולטים

ארצות הברית טיילר האניקט
ישראל דורי אסף
ישראל איתי לוי
ארצות הברית ישראל ג'ו דאוסן
ארצות הברית בילאל בן
ארצות הברית ישראל קורי קאר
ישראל רז זהביאן
ארצות הברית דיימון סימפסון
ישראל מאיר טפירו
ארצות הברית קרייג סמית'
ארצות הברית מיטשל וואט
ארצות הברית דקוואן קוק
ישראל רביב פיטשון
ישראל גיל אמיתי
ישראל טל דן (הקבוצה הוציאה לגמלאות את מספרו - 6)
הערות שוליים

↑  יעקב מאיר, הישג היסטורי: עירוני נס ציונה זכתה באליפות היורופקאפ לעונת 2020/21, באתר ישראל היום, 25 באפריל 2021
↑  עמרי מנהיים, ‏הפנים ל-21/22: נס ציונה חשפה סמל חדש, באתר ערוץ הספורט, 20 ביוני 2021
↑  רשמית: אלעד חסין מונה למאמן עירוני נס ציונה, באתר ONE‏, 26 במאי 2022
↑  יעקב מאיר, טל דן פרש מכדורסל: "הרגשתי מיצוי, מאמין שאחזור ובגדול", באתר ישראל היום, 14 ביוני 2022
סמל הקבוצה עד שנת 2021
סשה בנקס

| --- | --- |

מונה, מרץ 2024
 לידה:  26 בינואר 1992 (בת 32) פיירפילד, קליפורניה, ארצות הברית
 שם במה:  מרסדס KV מרסדס מונה מיס מרסדס סשה בנקס
 כינוי:  The Boss
 שם לידה:  Mercedes Justine Kaestner-Varnado b 
 משקל:  53 ק"ג
 גובה:  1.65 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  8 באוגוסט 2010 – 2022 (כ־11 שנים) 
 מאמנים:  מייב סטו בריאן מילונאס הנסון שרה דל ריי
 ליגות:  AEW
 
מרסדס קסטנר-ורנאדו או בשמה לאחר הנישואים מרסדס טון (באנגלית: Mercedes Ton; נולדה ב-26 בינואר 1992), הידועה יותר בשם הבמה שלה, מרסדס מונה היא מתאבקת אמריקאית, המופיעה בארגון ההיאבקות All Elite Wrestling‏ (AEW), שבו היא אלופת TBS של AEW. היא מוכרת בעיקר בשל תקופתה בארגון ההיאבקות WWE בין השנים 2012 ל-2022, שבו הופיעה תחת שם הבמה סשה בנקס.
קריירה

בנקס התאבקה בעבר בארגונים העצמאיים, בעיקר בארגון Chaotic Wrestling, שבו כיהנה כאלופת הנשים. בנקס זכתה פעם אחת באליפות הנשים של NXT. בנוסף לכך, היא זכתה באליפות הנשים של Raw חמש פעמים, הקרב שלה נגד ביילי באירוע NXT TakeOver: Respect, שנערך ב-7 באוקטובר 2015 היה קרב הנשים הראשון ששימש כקרב מרכזי, גם שימש כקרב האיירון מן הראשון בתולדות הארגון וגם היה קרב הנשים הארוך ביותר (איירון מן שהוגדר באורך של 30 דקות). הקרב נבחר על ידי מגזין ההיאבקות Pro Wrestling Illustrated לקרב השנה, כשבנקס נבחרה לאשת השנה, בעוד שהקרב שלהן באירוע NXT TakeOver: Brooklyn באוגוסט 2015 נבחר לקרב השנה מטעם פרסי סוף השנה של NXT.
בשנת 2016, היא ושארלוט פלייר הפכו לנשים הראשונות שמתחרות בקרב "גיהנום בכלוב" באירוע גיהנום בכלוב 2016, ולמעשה סוגרות את האירוע כקרב המרכזי של אירוע שלם וצפה כלשהו. היא המתאבקת הראשונה מאז שנת 2004 שהקרב שלה שימש כקרב המרכזי של הערב בתוכנית שבועית (Raw). בנוסף לכך, היא האישה הראשונה שזכתה בקטגוריית פיוד השנה מטעם מגזין ההיאבקות Pro Wrestling Illustrated.
קריירה > עיסוקים נוספים

בשנת 2023 שיחקה בסרט הפעולה "The Collective" שם גילמה את דמותה של ניקיטה.
חיים אישיים

קסטנר-ורנאדו היא הבת דודה הראשונה של הראפר, סנופ דוג. כמו כן, היא הבת דודה של המפיק המוזיקלי דאז דילינגר והזמרים ברנדי נורווד וריי J.
קסטנר-ורנאדו ציינה שאדי גררו הוא המתאבק האהוב עליה בכל הזמנים. היא הייתה נוכחת בקהל של תוכנית מצבת הזיכרון לכבודו ב-Raw, שנערכה ב-14 בנובמבר 2005.
אליפויות והישגים

הישגים בארגון ההיאבקות All Elite Wrestling – AEW
אליפות TBS של AEW (פעם אחת, נוכחית)
הישגים בארגון ההיאבקות Chaotic Wrestling
אליפות הנשים של Chaotic Wrestling (פעם אחת)
הישגים בארגון ההיאבקות Independent Wrestling Entertainment - IWE
אליפות הנשים של IWE (פעם אחת)
הישגים בארגון ההיאבקות New Japan Pro-Wrestling – NJPW
אליפות הנשים של IWGP (פעם אחת, הראשונה)
אליפות הנשים של Strong (פעם אחת, נוכחית)
הישגים במגזין ההיאבקות Pro Wrestling Illustrated - PWI
פיוד השנה (2016) נגד שארלוט פלייר
קרב השנה (2015) נגד ביילי באירוע NXT TakeOver: Respect‏
אשת השנה (2015)
PWI דירג אותה במקום ה-2 מתוך 50 המתאבקות הטובות ביותר לשנת 2016
הישגים במגזין הספורט Sports Illustrated
דורגה במקום ה-1 מתוך 10 המתאבקות הטובות ביותר של השנה (2020)
הישגים במגזין ההיאבקות Wrestling Observer Newsletter - WON
הפיוד הגרוע של השנה (2015)  - צוות PCB נגד צוות B.A.D. נגד צוות בלה
הפיוד הגרוע של השנה (2018)  - נגד ביילי
הישגים בארגון ההיאבקות World Wrestling Entertainment - WWE
אליפות הנשים של NXT (פעם אחת)
אליפות הנשים של Raw‏ (5 פעמים)
אליפות הנשים של סמאקדאון (פעם אחת)
אליפות זוגות הנשים של ה-WWE‏ (3 פעמים)  - ביחד עם ביילי (2) ונעמי (1)
אלופת הטריפל קראון הרביעית
אלופת הגראנד סלאם השלישית
פרסי סוף השנה של NXT (פעם אחת)
קרב השנה (2015)  - נגד ביילי באירוע NXT TakeOver: Brooklyn‏
פרס הסלאמי (פעם אחת)
מתאבקת השנה (2020)
סשה בנקס כיהנה פעם אחת כאלופת הנשים של NXT
כיסוי (טופולוגיה)

ערך זה עוסק במושג בטופולוגיה. אם התכוונתם למונח אחר, ראו .
במתמטיקה, ובעיקר בטופולוגיה, כיסוי של קבוצה הוא משפחה של קבוצות שאיחודן מכיל את הקבוצה הנתונה.
הגדרה

כיסוי של קבוצה  X הוא משפחה של תת-קבוצות  {\mathcal {C}}=\left\{C_{\alpha }\right\}_{\alpha \in A} המקיימת  X\subseteq \bigcup _{\alpha \in A}C_{\alpha }.
משפחה  {\mathcal {C}}'\subset {\mathcal {C}} נקראת תת-כיסוי, אם גם  {\mathcal {C}}' מהווה כיסוי של  X.
אם  {\mathcal {C}},{\mathcal {D}} זוג כיסויים של קבוצה כלשהי, אומרים כי  {\mathcal {C}} הוא עידון של  {\mathcal {D}}, אם לכל איבר  C\in {\mathcal {C}}  קיים איבר  D\in {\mathcal {D}} המקיים  C\subset D.
בטופולוגיה

כאשר כל הקבוצות בכיסוי הן קבוצות פתוחות במובן הטופולוגי, הכיסוי מכונה "כיסוי פתוח". לכיסויים פתוחים יש תפקיד מרכזי וחשוב בטופולוגיה.
כיסוי פתוח  {\mathcal {C}}=\left\{C_{\alpha }\right\}_{\alpha \in A} של מרחב טופולוגי  X נקרא סופי נקודתית, אם כל נקודה  x\in X שייכת רק למספר סופי של קבוצות בכיסוי. כמו כן הוא נקרא סופי מקומית, אם לכל  x\in X קיימת סביבה פתוחה  x\in U\subset X, כך שהקבוצה  \left\{\alpha \in A\mid C_{\alpha }\cap U\neq \emptyset \right\} סופית.
מושג הכיסוי משמש להגדרת מושגים יסודיים בטופולוגיה:
מרחב טופולוגי נקרא קומפקטי, אם לכל כיסוי פתוח שלו קיים תת-כיסוי סופי.
מרחב טופולוגי נקרא לינדלף, אם לכל כיסוי פתוח שלו קיים תת-כיסוי בן מניה.
מרחב טופולוגי נקרא מטא-קומפקטי אם לכל כיסוי פתוח שלו קיים עידון המהווה כיסוי פתוח סופי נקודתית.
מרחב טופולוגי נקרא פרא-קומפקטי אם לכל כיסוי פתוח שלו קיים עידון המהווה כיסוי פתוח סופי מקומית.
דוגמאות

באופן טריוויאלי, לכל קבוצה  X, האוסף המנוון  \left\{X\right\} הוא כיסוי של  X.
בנוסף, לכל תת-קבוצה  Y\subset X, האוסף  \left\{Y,Y^{c}\right\} הוא כיסוי של  X.
אם  X קבוצה סדורה לא חסומה (מלעיל ומלרע), אז לכל  x,y\in X ניתן להגדיר  C_{x,y}=\left\{z\in X\mid x<z<y\right\}, ואז האוסף  \left\{C_{x,y}\right\}_{x,y\in X} מהווה כיסוי.
בהקשר הטופולוגי, המקרה האחרון הוא כיסוי פתוח שמוגדר להיות התת-בסיס של סיגמא-אלגברת בורל.
ראו גם

כיסוי בזיקוביץ'
אלישע נתניהו

| --- | --- |

 לידה:  21 בדצמבר 1912 ורשה, האימפריה הרוסית 
 פטירה:  3 באפריל 1986 (בגיל 73) ירושלים, ישראל 
 ענף מדעי:  מתמטיקה
 מקום מגורים:  האימפריה הרוסית, ישראל.
 מקום קבורה:  בית הקברות היהודי חוף הכרמל 
 מקום לימודים:  האוניברסיטה העברית בירושלים  בית הספר הריאלי העברי בחיפה 
 מנחה לדוקטורט:  בנימין אמירה, מיכאל פקטה 
 מוסדות:  הטכניון – מכון טכנולוגי לישראל  אוניברסיטת ניו יורק 
 תלמידי דוקטורט:  דב אהרונוב 
 בן או בת זוג:  שושנה נתניהו 
 צאצאים:  נתן נתניהו 
 
אלישע נתניהו (21 בדצמבר 1912 – 3 באפריל 1986) היה מתמטיקאי ישראלי, מומחה לאנליזה מרוכבת ופרופסור בפקולטה למתמטיקה בטכניון.
ביוגרפיה

נתניהו נולד בוורשה שבפולין (תחת שליטת האימפריה הרוסית) לשרה (לבית לוריא) ולרב נתן מיליקובסקי שהיה נואם ופעיל ציוני נודע. בשנת 1920 עלתה משפחתו לארץ ישראל. הוא למד בבית הספר הריאלי בחיפה, וסיים את לימודיו שם בשנת 1930. בשנת 1935 חזר לבית ספר זה כמורה למתמטיקה.
למד באוניברסיטה העברית בירושלים, שם השלים תואר ראשון, תואר שני (1935) ודוקטורט (1942), בהנחיית בנימין אמירה ומיכאל פקטה. הוא התגייס לצבא הבריטי כמתנדב, ושירת במצרים ובאיטליה כקצין ביחידת הנדסה צבאית, שם התמחה בהכנת מפות, ובתפקיד זה השתתף מאוחר יותר גם במלחמת העצמאות.
בשנת 1946 החל ללמד בטכניון כמרצה. בשנת 1953 יצא לשבתון באוניברסיטת סטנפורד. בשנת 1958 הועלה לדרגת פרופסור. בטכניון הוא שימש בתפקידים ניהוליים, בין השאר כראש המחלקה למתמטיקה, דיקן הפקולטה למדעים ודיקן הפקולטה למתמטיקה. בנוסף, עזר להקמת אוניברסיטת בן-גוריון בנגב. לנתניהו מספר ארדש 1.
אלישע נתניהו נפטר ב-3 באפריל 1986 והובא לקבורה בבית הקברות חוף הכרמל.
מדי שנה מתקיימת לזכרו הרצאה בטכניון, הניתנת על ידי מתמטיקאי בכיר. האזכרה נערכת במימון קרן שהוקמה . על ידי אחיו עמוס מילוא (מיליקובסקי), הטכניון, רעייתו ובניו.
חיים אישיים

אלישע נתניהו היה אחיו של בנציון נתניהו, אביו של ראש ממשלת ישראל התשיעי, בנימין נתניהו.
בשנת 1949 נישא לשושנה נתניהו, לימים שופטת בבית המשפט העליון. בניהם הם נתן נתניהו (יליד 1951), פרופסור למדעי המחשב, ודן נתניהו (יליד 1954), מומחה למערכות מידע, מנכ"ל חברת IACS.
הערות שוליים

↑  ד"ר אלישע נתניהו, על המשמר, 12 באוגוסט 1953
↑  העלאות בסגל המרצים בטכניון, חרות, 19 בספטמבר 1958
↑  מי ומי, על המשמר, 3 בנובמבר 1960
↑  אלישע נתניהו באתר GRAVEZ
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
| --- | --- |
בקרת זהויות :  NLI: 987007265800805171  ISNI: 0000 0004 0276 7395  VIAF: 298444259   WorldCat (עם VIAF): 298444259
סידני לוב

| --- | --- |
אין תמונה חופשית
 לידה:  1917 קנזס סיטי, ארצות הברית 
 פטירה:  11 בדצמבר 2008 (בגיל 91 בערך) עומר, ישראל 
 ענף מדעי:  הנדסת כימיה 
 מקום לימודים:  אוניברסיטת קליפורניה בלוס אנג'לס 
 מוסדות:  אוניברסיטת בן-גוריון בנגב 
 
סידני לוב (לאוב) (באנגלית: Sidney Loeb; ‏1917 - 11 בדצמבר 2008) היה מדען ישראלי, מחלוצי החוקרים בתחום של התפלה והפקת אנרגיה באמצעות שיטת אוסמוזה הפוכה. פרופסור להנדסת כימית באוניברסיטת בן-גוריון בנגב.